સંજોગો પ્રમાણે શબ્દોનો ઉપયોગ કરવાનું કૌશલ્ય આપણે હિંસક તોફાનો સમયે શાંતિથી અપીલ કરતા વિવિધ ધર્મોના વડાઓ, સંતો, કથાકારો અને વડીલો પાસેથી શીખવું જોઈએ. અશાંતિના સમયમાં શાંતિ સ્થાપવા માટે કેટલાક નેતાઓની અપીલો પણ પ્રભાવી હોય છે, પરંતુ મોટાભાગે આ અપીલો પૈકી નેતાઓની અપીલો કરતા સંતો, ધર્મગુરુઓ, કથાકારો કે તટસ્થ બુદ્ધિજીવીઓની અપીલો વધુ અસર કરતી હોય છે, કારણ કે તેઓ પાસે સંજોગો પ્રમાણે શબ્દપ્રયોગો કરવાનું કૌશલ્ય આપણા કરતા કદાચ વધુ હોઈ શકે છે.